open-index/open-wikipedia-markdown huggingface dataset:
Ջոն Հովարդ

**Ջոն Ուինսթոն Հովարդը** (, ) եղել է Ավստրալիայի վարչապետը 1996 թ մարտից 2007 թ դեկտեմբերի 3։ Ըստ պաշտոնավարման ժամկետի՝ նա երկրորդն էր Ռոբերտ Մենզիսից հետո։

1974 թ և 2007 թ Հովարդը դաշնային ընտրություններում ընտրվել է որպես Ներկայացուցիչների պալատի անդամ Նոր Հարավային Ուելս նահանգից։ 1977-1983 թթ Մալկոլմ Ֆրեյզերի կառավարության ժամանակ նա եղել է Ավստրալիայի գանձապետը։ 1985-1989 թթ Լիբերալ կուսակցության և ընդդիմության առաջատարն էր։ 1995 թ վերընտրվել է որպես ընդդիմության առաջնորդ։

Հովարդը 1996 թվականի ավստրալիական դաշնային ընտրություններում լիբերալ և ազգային կուսակցություններին տարավ դեպի հաղթանակը՝ ետևում թողնելով Փոլ Քիթինգինին և Լեյբորիստական կուսակցությանը։ Հովարդը վերընտրվել է 1998 թ, 2001 թ, 2004 թ դաշնային ընտրություններում։ Հովարդի կառավարության հիմնախնդիրներն են եղել նոր հարկային համակարգը, աշխատանքային փոխհարաբերությունները, ներգաղթը, պատերազմը Իրաքում և բնիկների նկատմամբ վարած քաղաքականությունը։ Հովարդի կառավարության կոալիցիան 2007 թ դաշնային ընտրություններում պարտվեց լեյբորիստական կուսակցությանը՝ Քևին Ռադի գլխավորությամբ։ Հովարդը կորցրեց նաև իր՝ խորհրդարանի տեղը։

Ջոն Հովարդը կողմ է հանդես գալիս միապետական կառավարման համակարգին (Ավստրալիան գտնվում է անգլիական թագուհու իրավասության տակ)։

## Ծանոթագրություններ

Կատեգորիա:Սիդնեյ քաղաքում ծնվածներ
Կատեգորիա:1939 ծնունդներ
Կատեգորիա:Հուլիսի 26 ծնունդներ
Կատեգորիա:Ավստրալիայի քաղաքական գործիչներ
Կատեգորիա:Սիդնեյի համալսարանի շրջանավարտներ
Կատեգորիա:Ավստրալիայի վարչապետներ
Սաշա Վույաչիչ

**Ալեքսանդր (Սաշա) Վույաչիչ** (սլով.` *Aleksandar Saša Vujačić*, սերբ. կիրիլիկ` *Александар »Саша« Вујачић*, ), սլովեն պրոֆեսիոնալ բասկետբոլիստ, պաշտպան։

Հանդես է եկել Եվրոպայում և Միացյալ Նահանգներում։ Եվրոպական ակումբներում Վույաչիչն ավելի շատ խաղում էր որպես խաղարկող, իսկ NBA-ում անցկացրած տարիներին՝ որպես հարձակվող պաշտպան։

Հայրը՝ Վասո Վույաչիչ անվամբ, նախկինում եղել է սերբ բասկետբոլի մարզիչ։ Վույաչիչը հանդես է եկել Սլովենիայի երիտասարդական հավաքականում, որի կազմում 2002 թվականի Եվրոպայի կրտսեր առաջնությունում հաղթել է արծաթե մեդալ։

Պրոֆեսիոնալ կարիերան սկսել է 16 տարեկան հասակում՝ իտալական «Սնայդերո Ուդինե» ակումբում, որից հետո մուտք է գործում 2004 թվականի NBA դրաֆթ, որտեղ ընտրվում է «Լոս Անջելես Լեյքերսի» կողմից՝ 1-ին ռաունդի 27-րդ ընտրության իրավունքով։

«Լոս Անջելես Լեյքերսի» կազմում 2009 և 2010 թվականներին դարձել է NBA չեմպիոն։

2010 թ.-ի դեկտեմբերի 15-ին Վույաչիչին ներառում են փոխանակման մեջ, և նա հայտնվում է «Նյու Ջերսի Նեթս» (այժմ՝ «Բրուքլին Նեթս») ակումբում։

2011 թվականի հուլիսին Վույաչիչը նոր պայմանագիր է կնքում թուրքական «Էֆես Պիլսենի» հետ (այժմ՝ «Անադոլու Էֆես»)։

## Փաստեր
* Վույաչիչը ծնվել է սերբ հոր և սլովենացի մոր ընտանիքում։ Հայրը եղել է բասկետբոլի մարզիչ, իսկ մայրը՝ նախկին վոլեյբոլիստուհի։ Երբ Վույաչիչը բոլորում է 6 տարին, ծնողները բաժանվում են։
* Ունի քույր և եղբայր՝ Նինա և Ալյոշա անուններով։
* Սահուն կերպով տիրապետում է իտալերեն լեզվին։ «Լոս Անջելես Լեյքերս» ակումբում անցկացրած տարիներին Վույաչիչը հաճախ իտալերեն էր խոսում Կոբի Բրայանտի հետ, ով նույնպես լիակատար տիրապետում է լեզվին։
* Ժամանակին նշանված է եղել ռուս հայտնի թենիսիստուհի Մարիա Շարապովայի հետ, սակայն զույգը բաժանվել է 2012 թվականին։

## Ծանոթագրություններ

## Արտաքին հղումներ

* Պաշտոնական կայք 
* Սաշա Վույաչիչ&nbsp;-&nbsp;Էջը Թվիթերում
* NBA.com էջ
* Euroleague.net էջ

Կատեգորիա:1984 ծնունդներ
Կատեգորիա:Բրուքլին Նեթսի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Կատեգորիա:Սլովենացի բասկետբոլիստներ
Ջուլիա Գիլարդ

**Ջուլիա Գիլարդ** (), ավստրալիացի քաղաքական գործիչ, Ավստրալիայի ներկա վարչապետը և Լեյբորիստական կուսակցության առաջնորդը 2010 թ. հունիսի 24-ից։ Ավստրալիայի առաջին կին վարչապետն է։

Գիլարդը ծնվել է Բարրիում (Ուելս) և 1966 թ. ընտանիքի հետ տեղափոխվել է Ադելաիդա՝ հարավային Ավստրալիա, հաճախել է Միտչեմ տարրական դպրոց և Անլի բարձրագույն դպրոց։ 1982 թ. նա տեղափոխվում է Մելբուռն, 1986 թ. ավարտում է Մելբուրնի համալսարանը, ստանում արվեստի և իրավունքի բակալավրի աստիճան։ 1987 թ. Գիլարդը աշխատանքի է ընդունվում Slater & Gordon իրավաբանական ընկերություն և մինչև քաղաքականություն մտնելն աշխատում արդյունաբերական օրենքի ոլորտում։

Գիլարդն առաջին անգամ ընտրվեց որպես Ներկայացուցիչների պալատի անդամ 1998 թ.։ Լեյբորիստների՝ ընդդիմություն դառնալուց հետո, Գիլարդը դարձավ բնակչության և ներգաղթի հարցերով ստվերային նախարար (2001-2003), առողջապահության նախարար (2003-2006), ընդդիմության առաջնորդի տեղակալ (2006-2007):

Գիլարդը դառնում է Ավստրալիայի առաջին կին վարչապետը 2007 թ. դաշնային ընտրություններում լեյբորիստական կուսակցության հաղթանակի արդյունքում։ Հանդիսանում է նաև Կրթության և Աշխատանքի և զբաղվածության նախարար։ 2010 թ. հունիսի 24-ին, երբ Ռադը կորցրեց իր կուսակցության աջակցությունը և հրաժարական տվեց, Գիլարդն ընտրվեց Լեյբորիստական կուսակցության առաջնորդ՝ դառնալով Ավստրալիայի 27-րդ վարչապետը։

## Ծանոթագրություններ

Կատեգորիա:Ավստրալիայի վարչապետներ
Կատեգորիա:Ավստրալիայի իրավաբաններ
Կատեգորիա:21-րդ դարի կին քաղաքական գործիչներ
Կատեգորիա:20-րդ դարի կին քաղաքական գործիչներ
Կատեգորիա:Կառավարության կին ղեկավարներ
Կատեգորիա:Ավստրալիայի քաղաքական գործիչներ
Կատեգորիա:Կին վարչապետներ
Սիամական սեր (ֆիլմ, 2007)

**«Սիամական սեր»** (թայերեն` รักแห่งสยาม, Rak haeng Siam), թաիլանդցի ռեժիսոր Շոկեա Սակվերակուլի հերթական ֆիլմը։
2008 թվականին ֆիլմը հաղթել է Cinemanila International Film Festival կինոփառատոնին` «Լավագույն դերասան» անվանակարգում (Mario Maurer)։ Այդ նույն թվականին Thailand National Film Association Awards մրցանակաբաշխությունում ֆիլմը հաղթող է ճանաչվել երեք՝ «Լավագույն ռեժիսոր» (Շոկեա Սակվերակուլ), «Լավագույն ֆիլմ» և «Աջակցության լավագույն դերասանուհի» (Լաիլա Բունյասակ) անվանակարգում։

## Սյուժե
Միուն և Տոնգը սովորական ընկերներ են, ովքեր առօրյա կյանքով ապրում են Բանգկոկի Սիամական թաղամասում։ Ֆիլմը սկսվում է քսանրոպեանոց նախաբանով, որը պատմում է նրանց մանկության հարաբերությունների մասին։ Իրադարձությունների բնականոն ընթացքը խանգարվում է, երբ տղաներից մեկի ավագ քույրը արշավի ժամանակ ջունգլիներում կորում է։ Վշտի մեջ թաղված՝ ընտանիքը որոշում է տեղափոխվել այլ վայր՝ դրանով իսկ բաժանելով մանկության ընկերներին։ Տարիներ անց արդեն հասուն տղաները հանդիպում են միմյանց։ Միուն այժմ երգիչ է և իր ղեկավարած խմբի առաջատարը, իսկ նրա օգնականը արտաքնապես շատ է նման Տոնգի մահացած քրոջը։ Տղաները փորձում են օգնել Տոնգի ընտանիքին՝ դուրս գալու դեպրեսիայից և հասկանալ նրանց հարաբերությունների նոր զգացմունքները։

## Դերերում

## Ֆիլմի երաժշտություններ
Ֆիլմի երաժշտությունը թողարկվել է 2007 թվականի նոյեմբերին, իսկ պրիմիերայի նախօրեին դուրս է եկել մեծ էկրան։ Ալբոմը, որը ձայնագրվել է ThaiPop/ThaiRock ոճով, անմիջապես դարձավ հանրաճանաչ, և ընդամենը մի քանի շաբաթից սպառվեց։ Իսկ գլխավոր՝ «Gun Lae Gun» երաժշտությունը ուղիղ յոթ շաբաթ մեծ հեղինակություն վայելող 97.5 FM ռադիոընկերության եթերում մնացել է հանրաճանաչ երաշտությունների առաջին հորիզոնականում։

Երաժշտության ձայնագրմանը մասնակցել են Suweera Boonrod-ը, Chookiat Sakveerakul-ը, Witwisit Hiranyawongkul-ը, Passakorn Wiroonsup-ը, ինչպես նաև August խումբը։

### Առաջին սկավառակ (CD)
# "Gun lae gun" ("กันและกัน") – կատարվել է Սուվերա Բունրոդի կողմից։ – 4։34
# "Ticket (Day Trip)" – կատարվել է Չուկիաթ Սակվերակուլի և August խմբի կողմից։ – 3։34
# "Roo suek barng mhai" ("รู้สึกบ้างไหม") – կատարվել է Վիթվիսիթ Հիրանյավոնգկուլի կողմից։ – 4։16
# "Pieng ter" ("เพียงเธอ") – կատարվել է Վիթվիսիթ Հիրանյավոնգկուլի կողմից։ – 4։12
# "Gun lae gun" ("กันและกัน") (ակուստիկ տարբերակ) – կատարվել է Չուկիաթ Սակվերակուլի կողմից։ – 6։20
# "Kuen aun pen niran" ("คืนอันเป็นนิรันดร์") – կատարվել է Պասսակորն Վիրունսուփի կողմից։ – 3։07
# "Gun lae gun" ("กันและกัน") – կատարվել է Վիթվիսիթ Հիրանյավոնգկուլի կողմից։ – 6։02
# "Roo suek barng mhai" ("รู้สึกบ้างไหม ") (օրգինալ միքս) – կատարվել է Վիթվիսիթ Հիրանյավոնգկուլի կողմից։ – 5։00
# "Pieng ter" ("เพียงเธอ") (Demo) – կատարվել է Չուկիաթ Սակվերակուլի կողմից։ – 4։23
# "Ticket (Night Trip)" – Ինստրումենտալ – 3։50

### Երկրորդ սկավառակ (VCD)
# The Love of Siam (Թրեիլեր)
# "Gun lae gun" (Երաժշտական տեսահոլովակ)
# Introducing (August խումբ)
# "Gun lae gun"

## Ծանոթագրություններ

## Արտաքին հղումներ
* 
* «The Love of Siam» ֆիլմը ԿինոՊոիսկ կայքում։

Կատեգորիա:2000-ականների ռոմանտիկ դրամա ֆիլմեր
Կատեգորիա:2007 ֆիլմեր
Կատեգորիա:Դրամա ֆիլմեր
Կատեգորիա:ԼԳԲՏ ֆիլմեր
Կատեգորիա:Ֆիլմեր դեռահասների համար
Հաղորդալարի ամերիկյան տրամաչափ

**Հաղորդալարի ամերիկյան տրամաչափ** (**AWG** d_n = 0.005~\mathrm{inch} \times 92 ^ \frac{36-n}{39} = 0.127~\mathrm{mm} \times 92 ^ \frac{36-n}{39}
կամ
: d_n = e^ {-1.12436 - .11594 \times n}\ \mathrm{inch} = e^ {2.1104 - .11594 \times n}\ \mathrm{mm} 

## Փոխակերպման աղյուսակ
:

## Ծանոթագրություններ

Կատեգորիա:Էլեկտրատեխնիկական ստանդարտներ
Ռենատա Լիտվինովա

**Ռենատա Մուրատի Լիտվինովա** (), թաթարական ծագումով ռուսական դերասանուհի, ռեժիսոր, սցենարիստ և հաղորդավարուհի։ Ռուսաստանի վաստակավոր արտիստ (2003), Պետական մրցանակի դափնեկիր (2001)։

## Կենսագրություն
Ծնվել է Մոսկվայում բժիշկների ընտանիքում։ 1984 թվականին ընդունվել Ս. Ա. Գերասիմովի անվան կինեմատոգաֆիայի համառուսաստանյան պետական համալսարան (ԿՀՊՀ, ВГИК)։ Մեկ կուրսում է սովորել Ռոման Կաչանովի և Արկադի Վիսոցկու հետ։

Ռենատա Լիտվինովայի «Տիրապետել և պատկանել» () վիպակի մոտիվներով Վալերի Տոդորովսկին նկարահանել է «Խուլերի երկիրը» ֆիլմը (1997)։

## Ընտանիք
* Հայր, Մուրատ Ամինի Վերգազով (1940-1987)։ Ռյազանի Կասիմով քաղաքի Հին թաթարական տոհմի սերունդ։ Թաղված է Մոսկվայի Դանիլյան մուսուլմանական գերեզմանոցում։
* Մայր, Ալիսա Միխայիլի Լիտվինովա (1943)
* Առաջին ամուսին (2000-2001), Ալեքսանդր Անտիպով (1970), կինոպրոդյուսեր
* Երկրորդ ամուսին (2001-2007), Լեոնիդ Դոբրովսկի (1965), ձեռնարկատեր
* Դուստր, Ուլյանա Լեոնիդի Դոբրովսկայա (2001)

## Ծանոթագրություններ

## Արտաքին հղումներ
* Ինքնակենսագրություն
* Հարցազրույց «Աֆիշա» պարբերականի կայքում (2003 մարտ)

Կատեգորիա:«Կինոտավրի» դափնեկիրներ
Կատեգորիա:«Նիկա» մրցանակի դափնեկիրներ
Կատեգորիա:«Տրիումֆ» մրցանակի դափնեկիրներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս դերասանուհիներ
Կատեգորիա:Ռուս դրամատուրգներ
Կատեգորիա:Ռուս թատերական ռեժիսորներ
Կատեգորիա:Ռուս կինոդերասանուհիներ
Կատեգորիա:Ռուս կինոռեժիսորներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս հնչյունավորողներ
Կատեգորիա:Ռուս պրոդյուսերներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Կարմիրն ու սևը (վեպ)

**Կարմիրն ու սևը** (), ֆրանսիացի գրող Ստենդալի ամենահայտնի ստեղծագործություններից մեկն է։ Այն հրատարակվել է 1830 թվականին (որոշ տեղերում նաև 1831 թվականին)։ Այն շատ լայն տարածում է գտել ողջ աշխարհում և դարձել է տարբեր քննադատական և վերլուծաբանական գրքերի սյուժեն։ Վեպն ընդգրկված է բոլոր ժամանակների և ժողովուրդների 100 լավագույն գրքերի ցանկում։ Այս ստեղծագործության մեջ արտահայտվում են 19-րդ դարի կյանքը ապրումները և հասարակական դասերի տարբերությունները։ Գրքի գլխավոր հերոսը Ժուլիեն Սորելն է։

## Գլխավոր հերոսներ
Վեպը կազմված է երկու հիմնական մասերից։
 
Գլխավոր հերոսը հասարակ փայտագործի տղա Ժուլիեն Սորելն է։ Նա շատ գրագետ և գեղեցկադեմ երիտասարդ է։ Նրանով հետաքրքվում են բոլոր կանայք և աղջիկները, իսկ բարձրաստիճան պաշտոնյաների կանայք և աղջիկները նրանով հետաքրքրվելու հետ նրան նաև նայում են բարձրից։ Դա շատ վատ ազդեցություն է ունենում Սորելի վրա։

Հերոսներն են՝
*Մադամ Լուիզ դը Ռենալ (Ժուլիենի սիրուհին և տան տիրուհին)
*Պարոն դը Ռենալ (Վարիեռ քաղաքի քաղաքագլուխը և Տիկին Ռենալի ամուսինը)
*Վանահայր Շելան (Ժուլիենի առաջին ուսուցիչը և նրա պաշտպանիչը)
*Մարկիզ դը լա Մոլ (Ժուլիենը աշխատում էր նրանց մոտ)
*Մատիլդա դը լա Մոլ (Մարկիզի դուստրը և Ժուլիենի երկրորդ սիրուհին)
*Նորբերտ դը լա Մոլ (Մարկիզի տղան)
*Ֆուքե (Ժուլիենի միակ հավատարիմ ընկերը)
*Պարոն Վալենո (Վարիեռի երկրորդ քաղաքագլուխը)
*Էլիզա (Պարոն դը Ռենալի տան ծառայողը, որը սիրահարված է Ժուլիենին և ցանկանում է ամուսնանալ նրա հետ, սակայն Ժուլիենը նրան մերժում է)
*Վանահայր Պիրար 
*Վանահայր Կաստանե
*Պարոն դը Կրուասենուա (Փարիզի բուրժուա, որը սպանվում է մենամարտի ժամանակ)

## Ծանոթագրություններ

Կատեգորիա:1830 թվականի ֆրանսիական վեպեր
Կատեգորիա:1830 վեպեր
Կատեգորիա:Հոգեբանական վեպեր
Կատեգորիա:Ստենդալի ստեղծագործություններ
Կատեգորիա:Էկրանավորված ֆրանսիական վեպեր
Ջոխար Դուդաև

**Ջոխար Մուսայի Դուդաև** (, ), չեչեն զինվորական և քաղաքական գործիչ, 1990-ականների չեչենական անկախության շարժման առաջնորդ, Իչկերիայի Չեչենական Հանրապետության առաջին նախագահ, ինչպես նաև այդ պետության գեներալիսիմուս։ Նախկինում՝ ավիացիայի գեներալ մայոր, խորհրդային բանակի ազգությամբ միակ չեչեն գեներալը, Աֆղանական պատերազմի մասնակից։ Սպանվել է 1996 թվականի ապրիլին Առաջին չեչենական պատերազմի ժամանակ՝ ռուսական հրթիռային հարվածի հետևանքով։

Ըստ պետական գործիչ Ֆիլարետ Բերիկյանի՝ 90-ական թվականներին Դուդաևը մի քանի անգամ ժամանել է Հայաստան և 1991 թվականին վառելիք է ուղարկել շրջափակման մեջ գտնվող Հայաստանին։

## Տես նաև
* Ջոխար Դուդաևի հրապարակ
* Ազգային մաքրումներ Չեչնիայում

## Ծանոթագրություններ

## Արտաքին հղումներ
* Ինչպես էին սպանում Դուդաևին 

### Տեսանյութեր
* Դուդաևի խոսքը, 1993 թ.
* Դուդաևի մամլո ասուլիսը Գռոզնու գրոհի ժամանակ, 1995 հունվարի 11

Կատեգորիա:Անկախության ակտիվիստներ
Կատեգորիա:Աֆղանական պատերազմի մասակիցներ (1979-1989)
Կատեգորիա:Գեներալիսիմուսներ
Կատեգորիա:ԽՄԿԿ անդամներ
Կատեգորիա:ԽՍՀՄ գեներալ-մայորներ
Կատեգորիա:Խորհրդային օդաչուներ
Կատեգորիա:Պետության սպանված ղեկավարներ
Կատեգորիա:Ռուսաստանի քաղաքական գործիչներ
Կատեգորիա:Սպանվածներ
Լեոնիդ Կոգան

**Լեոնիդ Բորիսովիչ Կոգան** (, ), խորհրդային ջութակահար։ Դավիդ Օյստրախի հետ նա համարվում էր Խորհրդային Միության ամենատաղանդավոր ջութակահարներից մեկը։

## Կենսագրություն
Կոգանը ծնվել է հրեական ընտանիքում։ Հայրը լուսանկարիչ էր։ Նրա երաժշտական տաղանդը աչքի է ընկել հենց մանուկ հասակից։ Ծնողները տեղափոխվում են Մոսկվա, որպեսզի Կոգանը կարողանա սովորել Մոսկվայի կոնսերվատորիայում։ 1951 թվականին նա նվաճել է Թագուհի Եղիզաբեթի մրցանակը։ Նվաճել է նաև բազում այլ մրցանակներ։ Դասավանդել է Մոսկվայի կոնսերվատորիայում։ Նրա աշակերտներից են եղել ջութակահարներ Վիկտորիա Մուլլովան, Ալեքսանդր Բրուսիլովսկին, Օլեգ Կագանը և այլք։

1942 թվականին ամուսնացել է հայտնի ջութակահարուհի Էլիզավետա Գիլլելսի հետ։ Նրանց տղա Պավել Կոգանը ջութակահար և դիրիժոր է, իսկ նրանց աղջիկը դաշնակահարուհի։

Կոմպոզիտոր Ֆրանկո Մաննինոն գրել է կոնցերտ երեք ջութակների համար (Կոգանի, Գիլլելսի և նրանց տղայի համար)։ Նա նվագել է Ստրադիվարիուսի և Գվարներիի ջութակներ։ 
Կոգանը մահացել է շատ հանկարծակի՝ գնացքի մեջ։ Նա ուղևորվում էր Յարոսլավլ, իր որդու հետ ներկայացում տալու։

## Ծանոթագրություններ

Կատեգորիա:Խորհրդային ջութակահարներ
Կատեգորիա:Ռուս ջութակահարներ
Կատեգորիա:ԽՍՀՄ ժողովրդական արտիստներ
Կատեգորիա:Լենինի շքանշանի ասպետներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ վաստակավոր արտիստներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Լենինյան մրցանակի դափնեկիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ՌԽՖՍՀ ժողովրդական արտիստներ
Կատեգորիա:Սրտամկանի ինֆարկտից մահացածներ
Կատեգորիա:Խորհրդային ակադեմիական երաժիշտներ
Կատեգորիա:ԽՄԿԿ անդամներ
Կատեգորիա:Խորհրդային արվեստագետներ
Սեմ Նիլ

**Նայջել Ջոն Դերմոթ Նիլ** (, ), նորզելանդացի դերասան, ռեժիսոր, սցենարիստ, պրոդյուսեր և մոնտաժորդ։ Հանդիսատեսին հայտնի է «Յուրայի դարաշրջանի այգի» (1993), «Յուրայի դարաշրջանի այգի 3» և «200-ամյա մարդը» ֆիլմերից։ Արժանացել է մի շարք կինոմրցանակների։ Բացի այդ, երեք անգամ առաջադրվել է «Ոսկե գլոբուս», երկու անգամ՝ «Էմմի» մրցանակի։ Ընդհանուր առմամբ ունի 3 կինոմրցանակ և 25 առաջադրում։ Պարգևատրվել է Բրիտանական կայսրության շքանշանով։ Ունի Նոր Զելանդիայի, Մեծ Բրիտանիայի, Իռլանդիայի քաղաքացիություն։ Ընտանիքով ապրում է նորզելանդական Ալեքսանդրա քաղաքում։ Այդ երկրի Հարավային կղզում՝ Օտագո պրովինցիայում գտնվող *Two Paddocks* խոշոր գինեգործարանի սեփականատերն է։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի դերասաններ
Կատեգորիա:Ամերիկացի դերասաններ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Կատեգորիա:Նորզելանդացի դերասաններ
Կատեգորիա:Նորզելանդացի ռեժիսորներ
Կատեգորիա:Նորզելանդացի սցենարիստներ
Կատեգորիա:Պրոդյուսերներ
Կատեգորիա:Աուդիոգիրք կարդացողներ
Վահրամ Գայֆեճյան

**Վահրամ Մկրտչի Գայֆեճյան** (*Գայֆեջյան*, ), հայ նկարիչ։ ՀԽՍՀ արվեստի վաստակավոր գործիչ (1954)։

## Կենսագրություն
Վահրամ Գալֆեճյանը 1892-1901 թվականներին սովորել է Լազարյան ճեմարանում, 1901-1910 թվականներին` Մոսկվայի համալսարանի բժշկական և իրավաբանական ֆակուլտետներում, միաժամանակ գեղանկարչության, քանդակագործության և ճարտարապետության ուսումնարանում (1902-1907, ղեկավար Ս. Վ. Իվանով, Կ. Ա. Կորովին)։ 1912-1923 թվականներին ապրել է ծննդավայրում, կազմակերպել գեղարվեստական ստուդիա, մասնակցել «Հայ արվեստագետների միության» (Թիֆլիս) ցուցահանդեսներին։ 
Աշխատել է Երևանի գեղարվեստա-արդյունաբերական տեխնիկումում (1924-1929 թվականներին` տնօրեն, 1955 թվականին՝ դասատու)։ Խորհրդահայ կերպարվեստի սկզբնավորման աչքի ընկնող ներկայացուցիչ Գայֆեճյանը ստեղծագործաբար յուրացրել է 20-րդ դարասկզբի ռուսական և արևմտաեվրոպական առաջադեմ արվեստի սկզբունքները։ Նկարել է նատյուրմորտներ, բնանկարներ, դիմանկարներ, ինչպես նաև տեսարաններ զբոսայգիներից, սրճարաններից, դիմակահանդես-պարահանդեսներից։

## Հիշատակ

2012 թվականի սեպտեմբերի 22-ին Ախալցխայում կայացել է Վահրամ Գայֆեճյանին նվիրված հուշատախտակի բացման հանդիսավոր արարողությունը։ Հուշատախտակը տեղադրվել է այն տանը, որտեղ ծնվել և մեծացել է հայ մեծ նկարիչը։

Հուշատախտակի բացումից հետո Ախալցխայի պետական դրամատիկական թատրոնում կայացել է միջոցառմանը նվիրված համերգ, ուր հանդես են եկել Հայաստանից ժամանած «Կարին» երգի և պարի ազգագրական համույթը, կոմպոզիտոր Գևորգ Մանասյանի ղեկավարած երգչախումբը, ինչպես նաև Ախալցխայի վրացական դպրոցների պարային խմբերը։

## Մատենագրություն
* Ваграм Гайфеджян, 1879-1960.
* Альбом, Ереван, 2002. (կազմ.՝ Է. Գայֆեճյան)։

## Ծանոթագրություններ

## Արտաքին հղումներ
* Ամպամած օր (1913) 
* Արևոտ առավոտ Հայաստանի ազգային պատկերասրահ
* Սրճարանում (1914)

Կատեգորիա:Հայ նկարիչներ
Կատեգորիա:Հայ ուսուցիչներ
Կատեգորիա:Լազարյան ճեմարանի սաներ
Ռուբեն Մանգասարյան

**Ռուբեն Սարգսի Մանգասարյան** (), հայ լուսանկարիչ, ֆոտոլրագրող։

Նրա նկարների թեմատիկան են Հայաստանի անցած պատմական ճանապարհը, նրա ողբերգական և ծանր տարիները՝ Սպիտակի երկրաշարժ, Արցախյան շարժում, պատերազմ, սոցիալական ծանր իրականություն, Հայաստանի անկախացում, հայ-թուրքական հարաբերություններ և այլն։

## Կենսագրություն
Ծնվել է 1960 թվականի հունիսի 29-ին Երևանում։ Սովորել է Մոսկվայի անտառտեխնիկական ինստիտուտում։ 1979 թվականին ծառայել է խորհրդային բանակում։ 1983 թվականին Հայկական հեռուստատեսությունում եղել է լուսանկարիչ, 1985 թվականին՝ «Նովոստի» գործակալության լուսանկարիչ։ 1996 թվականին Երևանում հիմնադրել է «Պատկեր» գործակալությունը։ 2004 թվականին ղեկավարել է Լրատվամիջոցների կովկասյան ինստիտուտի «Ուորլդ Պրես Ֆոտո» ֆոտոժուռնալիստիկայի դասընթացը։

Ռուբեն Մանգասարյանը հեղինակ է մի քանի տասնյակ լուսանկարչական ռեպորտաժների, որոնք տպագրվել են «Թայմս», «Բոստոն Գլոբ», «Ֆիգարո», «Ջեո Կորեա», «Նյու-Յորք Թայմս», «Ֆոկուս» և մի շարք այլ պարբերականներում։ Նա համագործակցել է «AP», «Ֆրանս-պրես», «Ռոյթերս», «Իտառ-Տասս», «Ռիա-Նովոստի» և այլ գործակալությունների հետ։ Նրան հաջողվել էր ձեռք բերել ամերիկյան նշանավոր «National Geographic Traveler» հանդեսի հայաստանյան տարբերակը հրատարակելու իրավունքը։

## Տես նաև
* Մաքս Սիվասլյան, ֆրանսահայ լուսանկարիչ

## Ծանոթագրություններ

## Արտաքին հղումներ
* Ռուբեն Մանգասարյան. «Պետք է նկարել այն դեպքում, երբ չես կարող չնկարել» 
* Անկախության ճանապարհին

Կատեգորիա:1960 ծնունդներ
Կատեգորիա:2009 մահեր
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:Հայ լուսանկարիչներ
Կատեգորիա:Հունիսի 29 ծնունդներ
Կատեգորիա:Մարտի 21 մահեր
Follow Me

**Follow Me** ՝ բրիտանական Muse խմբի երգն է իրենց The 2nd Law ալբոմից։ Որպես առանձին սինգլ թողարկվել է թվային ներբեռնման համար 2012 թ. դեկտեմբերի 10-ին։

## Հիթ-շքերթներ

## Ծանուցումներ

Կատեգորիա:Muse երգեր
Կատեգորիա:2012 սինգլներ
Կատեգորիա:2012 երգեր
Կորուսյալ աշխարհ (հեռուստասերիալ)

**Կորուսյալ աշխարհ**, հեռուստատեսային սերիալ՝ հիմնված սըր Արթուր Կոնան Դոյլի «Կորուսյալ Աշխարհը» վեպի հիման վրա։ Ֆիլմի պրեմիերան եղել է 1999 թ.-ի աշնանը՝ պիլոտային ֆիլմի ցուցադրումով, բայց մյուս թվականի փետրվարին այն ցուցադրվել է DirecTV-ով, իսկ ապրիլին կաբելային հեռուստատեսությամբ ցուցադրվել է TNT հեռուստաալիքով։ Նրա երեք եթերաշրջաններն էլ իրար հետևից ցուցադրվեցին մինչև 2002 թ.-ը, երբ չորրորդ եթերաշրջանի նկարահանման համար ֆինանսավորումը դադարեց։ Արդյունքում բոլոր կարևոր իրադարձությունները մնում են անավարտ։ Ֆիլմի բոլոր եթերաշրջանները թողարկվել է 2004 թ.-ին թողարկվել է DVD տարբերակով։

Սերիալն ի սկզբանե ցուցադրվել է վճարովի տարբերակով՝ DirecTV հեռուստալիքով 1999 թ.-ին։ Սերիալը պարունակել է բաց տեսարաններ և նրա ցուցադրման ժամանակ ոչ մի գովազդ չի եղել։ Իսկ հեռուստատեսային և DVD տարբերակների համար ֆիլմը ենթարկվել է լրացուցիչ խմբագրման։

## Դերերում

## Ծանոթագրություններ

## Արտաքին հղումներ
* 

Կատեգորիա:Ավստրալիական հեռուստասերիալներ
Կատեգորիա:Կանադական հեռուստասերիալներ
Կատեգորիա:Նոր-զելանդական հեռուստասերիալներ
Կատեգորիա:Արկածային հեռուստասերիալներ
Կատեգորիա:Ֆանտաստիկ հեռուստասերիալներ
Կատեգորիա:Ֆենտեզի հեռուստասերիալներ
Կատեգորիա:Արթուր Կոնան Դոյլի ստեղծագործությունների էկրանավորումներ
Չեչենա-Ինգուշական ԻԽՍՀ

**Չեչենա-Ինգուշական Ինքնավար Խորհրդային Սոցիալիստական Հանրապետություն** (, , ինգուշ.՝ *Нохч-ГІалгІай Автономни Советски Социалистически Республика*), ՌԽԴՍՀ վարչատարածքային միավոր, որը գոյություն է ունեցել 1936-ից մինչև 1944 թվականը և 1957-ից մինչև 1992 թվականը։ Մայրաքաղաքը Գրոզնին էր։

## Տես նաև
* Չեչնիայի պատմություն

## Ծանոթագրություններ

Կատեգորիա:1991 կազմալուծված պետություններ և տարածքներ
Կատեգորիա:Ինգուշիայի պատմություն
Կատեգորիա:Չեչնիայի պատմություն
Կատեգորիա:ՌԽԴՍՀ ինքնավար հանրապետություններ
Revolution (Lacrimosa)

**«Revolution»**, շվեյցարական Lacrimosa խմբի տասնմեկերորդ ալբոմը, թողարկվել է 2012 թ. սեպտեմբերի 7-ին Շվեյցարիայում *Hall of Sermon* լեյբլի կողմից։ Ալբոմն ներառում է 10 երգ։

## Երգացանկ

## Ալբոմը ձայնագրել են
;Լակրիմոսա
* Թիլո Վոլֆ () - տեքստեր, երաժշտություն, վոկալ, դաշնամուր, կիթառ, բաս-կիթառ,, երաժշտական ծրագրավորում, երաժշտական պրոդյուսեր, ալբոմի շապիկ
* Աննե Նուրմի () - վոկալ, ստեղնային
 
;Հրավիրված երաժիծտներ
* Ջեյ Փի Գենկել () - կիթառ, բաս
* Հենրիկ Ֆլիման () - կիթառ
* Միլանդ Պետրոցա() - կիթառ
* Քրիստինա Գրաբկա () - ջութակ
* Մանե Ուլհիգ () - հարվածային գործիքներ
* Շթեֆան Շվարցման () - հարվածային գործիքներ
* Արտուրո Գարսիա () - հարվածային գործիքներ
* Spielmann-Schnyder Philharmonie - սիմֆոնիկ նվագախումբ

## Ծանուցումներ

Կատեգորիա:2012 ալբոմներ
Կատեգորիա:Lacrimosa ալբոմներ
Անտուան Տամեստիտ

**Անտուան Տամեստիտ** (, ), ֆրանսիացի ալտահար։

## Կյանքը և գործունեությունը
Տամեստիտը սովորել է Փարիզի կոնսերվատորիայում՝ Ժան Սուլեմի դասարանում։ Այնուհետև նա սովորել է Յելի համալսարանում և Տոկյո Կվարտետին է ուսուցանել։
2000 թ. նվաճել է ֆրանսիական Մորիս Վիոյի անվան առաջին մրցանակը, 2001 թ. Վիլլիամ Փրիմրուզի անվան ալտահարների մրցույթի առաջին մրցանակը։ Նվաճել է մրցանակներ նաև Մյունիխում և Նյու Յորքում։ 2007 թ. ճանաչվել է ֆրանսիական «Երաժշտական մենամարտերի» տարվա գործիքային հայտնություն։

Տամեստիտը հանդես է գալիս աշխարհի տարբեր նվագախմբերի հետ որպես սոլիստ։ Հանդես է գալիս նաև կամերային երաժշտությունում բազմաթիվ հանրահայտ կատարողների հետ մեկտեղ՝ Մարթա Արգերիխ, Ռենո Կապյուսոն, Նիկոլա Անգելիխ, Գիդոն Կրեմեր, Գոտիե Կապյուսոն, Տաբեա Ցիմմերման և այլք։
Նա նվագում է էտիեն Վատելոյի պատրաստած ալտը։ Շատ հաճախ նա նաև նվագում է Ստրադիվարիուսի պատրաստած առաջին ալտը («Մալեր»)։
 
Տամեստիտը ձայնագրել է տարբեր ստեղծագործություններ, որոնց մեջ են մտնում Շուբերտի «Արպեջիոն» սոնատան և Բախի պարտիտները։
## Ծանոթագրություններ

Կատեգորիա:Ֆրանսիացի ալտահարներ
Կատեգորիա:Ֆրանսիացի երաժիշտներ
Ամիտավ Գոշ

**Ամիտավ Գոշ** (), հնդիկ գրող։ Հիմնականում գրում է պատմավեպեր և նովելներ՝ անգլերեն լեզվով։ Հայտնի վեպերից են «Կակաչների ծովը» (2008) և «Ծխի գետը» (2011)։ Ծնվել է սպայի ընտանիքում։ Ուսանել է Դելիում և Օքսֆորդում։ Ներկայումս ընտանիքի հետ բնակվում է Նյու Յորքում։

## Կրթություն
Գոշը սովորել է The Doon արական դպրոցում, որտեղ «The Doon School Weekly» շաբաթաթերթի խմբագիրներից էր։ Դպրոցում նրա հետ սովորում էին նաև գրողներ Վիկրամ Սեթը և Ռամ Գուհան։ Դպրոցից հետո կրթությունը շարունակեց Սուրբ Ստեֆանի քոլեջում, Դելիի համալսարանում և Դելիի տնտեսագիտական դպրոցում։ Այնուհետև Ինլաքս հիմնադրամից կրթաթոշակ ստացավ՝ Օքսֆորդի Սուրբ Էդմունդ քոլեջում սոցիալական մարդաբանության դոկտորի աստիճան ստանալու համար։

## Կենսագրություն
Ամիտավ Գոշը ծնվել է 1956 թվականի հուլիսի 11-ին բենգալական հինդի ընտանիքում՝ Հնդկաստանի մինչ անկախության բանակի փոխգնդապետ Շաիլենդրա Չանդրա Գոշի ընտանիքում։ Առաջին աշխատանքը Նոր Դելիի Ինդիան Էքսպրես թերթում էր։

Գոշը կնոջ՝ Դեբորա Բեյքերի հետ ապրում է Նյու Յորքում։ Կինը In Extremis: The Life of Laura Riding (1993)-ի Լաուրա Ռայդինգի կենսագրության հեղինակն է, ինչպես նաև «Little, Brown and Company» հրատարակչատան գլխավոր խմբագիրը։ Ունեն 2 երեխա՝ Լայլան և Նայանը։ Կալկուտայի Սոցիալական գիտությունների ուսումնասիրման կենտրոնի և Տրիվանդրումի Զարգացման ուսումնասիրությունների կենտրոնի իսկական անդամ է։ 1999 թվականին Գոշը միացավ Քուինզ քոլեջի ֆակուլտետին, Նյու Յորքի քաղաքային համալսարանին՝ որպես պատմահամեմատական գրականության պրոֆեսոր։ 2005 թվականից պրոֆեսոր է նաև Հարվարդի համալսարանի անգլերենի ամբիոնում։ Հետագայում Գոշը վերադարձավ Հնդկաստան և սկսեց աշխատել Իբիսի եռագրության վրա, որը ներառում է «Կակաչների ծովը», «Ծխի գետը» և «Կրակի հեղեղը» (տպագրված 2015 թվականի մայիսին)։

2007 թվականին հնդկական կառավարության կողմից ստացել է Փադմա Շրի մրցանակ։ 2009 թվականին դարձել է Գրականության արքայական միության իսկական անդամ։ 2015 թվականին Գոշը հիմնեց Ford Foundation Art of Change Fellow հիմնադրամը։

## Ծանոթագրություններ

## Արտաքին հղումներ
* Philosophy & Politics of science mutation in Amitav Ghoshs The Calcutta Chromosome
* Պաշտոնական կայք
* Excerpt from ''River of Smoke'' in Guernica Magazine 
* ''Sea of Poppies'' at Farrar, Straus and Giroux site 
* Amitav Ghosh in Emory University Site 
* Amitav Ghosh's Blog on Indipepal 
* Books written by Amitav Ghosh 

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Գիտաֆանտաստիկ գրողներ
Կատեգորիա:Դելիի համալսարանի շրջանավարտներ
Կատեգորիա:Կլիմայական ակտիվիստներ
Կատեգորիա:Հարվարդի համալսարանի դասախոսներ
Կատեգորիա:Հնդիկ գիտնականներ
Կատեգորիա:Հնդիկ գրողներ
Կատեգորիա:Հնդիկ լրագրողներ
Կատեգորիա:Հնդիկ հումանիստներ
Կատեգորիա:Հնդիկ վիպասաններ
Կատեգորիա:Օքսֆորդի համալսարանի շրջանավարտներ
Hall of Sermon

**Hall of Sermon GmbH** (այլ աղբյուրներով նաև՝ Hall of Sermon Records), Շվեյցարիայի Շլիրեն քաղաքում գրանցված անկախ ձայնագրման լեյբլ, հիմնված 1990 թ. Թիլո Վոլֆի կողմից, Լակրիմոսա խմբի ալբոմները թողարկելու նպատակով։ 1990-ականներին լեյբլում ձայնագրվում էին նաև գոթիկ և մետալ ոճի այլ խմբեր։ 2001 թ. սկսած լեյբլը զբաղվում է միայն Լակրիմոսայի և Թիլո Վոլֆի մյուս՝ «SnakeSkin» երաժշտական նախագծի թողարկումների հարցերով։

## Ձայնագրվել են

## Ծանոթագրություններ

## Արտաքին հղումներ
* [Պաշտոնական էջը [Myspace] ցանցում]

Կատեգորիա:Ձայնագրման լեյբլներ
Գոմեշներ

**Գոմեշներ**, () ցուլերի հետ կազմում են երկկճղակավորների կարգի սնամեջ եղջյուրավորների ընտանիքի բովինե հատուկ ենթաընտանիքը։ Հայաստանում հայտնի Է գոմեշ ասիականի (*Bos bubalus*) ընտանի տեսակը։ Գոյություն ունեն վայրի և ընտանի տեսակներ։ Ունեն խոշոր, ծանր մարմին, կարճ պարանոց, հաստ ու ամուր ոտքեր և մեծ գլուխ։ Պոչը երկար է, ծայրամասում՝ վրձնաձև մազափնջով։ Մազածածկը կարճ է և նոսր, տարիքի հետ աստիճանաբար անհետանում է։

## Արտաքին կառուցվածք
Մարմինը խոշոր է, կառուցվածքը՝ համաչափ, գլուխը՝ մեծ, ոտքերը՝ հաստ ու ամուր, պարանոցը՝ կարճ, մեջքը՝ ուղիղ, կուրծքը՝ խոր։ Արուների պարանոցի և կրծքավանդակի հատվածում կա մաշկային ծալք՝ «ենթակուրծք»։ Հիմնականում սև են, երբեմն՝ մուգ գորշագույն կամ մոխրագույն, հազվադեպ հանդիպում են ալբինոսներ։ Մազածածկը կարճ է, նոսր։ Տարիքի հետ մազերն աստիճանաբար թափվում են։ Պոչը երկար է, ծայրը՝ վրձնաձև մազափնջով։ Եղջյուրները երկար են, կիսաաղեղնաձև, եռաեզր։ Էգերն ունեն 2 զույգ կաթնապտուկ։
Սնվում են խոտաբույսերով։

Հասուն գոմեշի մնդավի միջին բարձրություններում 125-130 (երբեմն՝ մինչև 160-180) սմ է, իրանի երկարությունը՝ 135 սմ, կրծքի փաթը՝ 190 սմ, կենդանի զանգվածը՝ 450-500 կգ։ Կաթնատվությունը բարձր չէ. 600-800 (հազվադեպ՝ 1500-2000) կգ։ Կաթի չոր նյութերը կազմում են 15-22%, որից կաթնայուղ՝ 7,1-10,5%, սպիտակուցներ՝ 3,8-5,2%, շաքար՝ 4- 5,8%, մոխիր՝ 0,8-0,9%։ Հղիությունը տևում է 277-315 օր։

## Տարածվածությունը Հայաստանում
Հայաստանում սահմանափակ քանակությամբ հանդիպում է Տավուշի, Արարատի և Արմավիրի մարզերի գյուղացիական որոշ տնտեսություններում։

Կատեգորիա:Սնեղջերավորներ
Տողի ազատագրում

1991 թվականին Տող գյուղում տեղակայված ադրբեջանական ՄՀՆՋ-ի գումարտակը վնասազերծելու և Տողի հայկական մասի պաշարումը վերացնելու գործողություն։ Տեղի է ունեցել 1991 թվականի հոկտեմբերի 30-ին։ Տող գյուղը Արցախյան ազատագրական պայքարի տարիներին ազատագրված առաջին բնակավայրն է, և շատ հաճախ համարվում է ազատագրական գործունեության սկիզբը։
Ադրբեջանի ղեկավարությունը Տողի ադրբեջանական մասում տեղակայել էր ՄՀՆՋ-ականների մի գումարտակ։ 1991 թվականի հոկտեմբերի 17-ի գիշերը Տողում տեղի ունեցած ողբերգական դեպքից հետո (ադրբեջանական ՄՀՆՋ-ի մարտիկները ներխուժել էին Դանիելյանների բնակարանը և գնդակահարել ընտանիքի բոլոր 5 անդամներին, այդ թվումˋ 4 տարեկան երեխայի)։ Օրախնդիր է դարձել ՄՀՆՋ-ի գումարտակի չեզոքացումը։ 
Տողի ազատագրմանը (ղեկավարել է Ա. Տեր-Թադևոսյանը) մասնակցել են գյուղի ինքնապաշտպանական ջոկատը (հրամանատարˋ Վ. Գրիգորյան), նաև Ստեփանակերտի (հրամանատարˋ Վ. Բալայան), Հադրութի (հրամանատարˋ Ա. Աղաբեկյան) և ԱՀ մյուս շրջանների կամավորական ջոկատները։ Հետախուզական աշխատանքից (գլխավորել է Ա. Խաչատրյանը) և հակառակորդի տվյալները ճշտելուց հետո, **հոկտեմբերի 30-ի ժամը 17։30-ին, սկսվել է Տողի ազատագրումը**։ Հայ ազատամարտիկների կրակոցներից ավերվել է ՄՀՆՋ-ի զորանոցը և պայթել ռազմամթերքի պահեստը։ Անակնկալի եկած հակառակորդի զինվորներն առանց լուրջ դիմադրության լքել են դիրքերը և ադրբեջանցի բնակիչների հետ փախուստի դիմել։ Թվաքանակով և սպառազինությամբ գերազանցող հակառակորդի նկատմամբ առանց զոհերի և վիրավորների տարած հաղթանակը ոգևորել է Հադրութի շրջանի հայ բնակչությանը, իսկ Տողից ոչ հեռու գտնվող ադրբեջանաբնակ Սալաեյաթին գյուղի բնակիչները, իմանալով ՄՀՆՋ-ի փախուստի մասին, ինքնակամ հեռացել են գյուղից։ Տողի ազատագրումը մեծ ազդեցություն է ունեցել հատկապես Հադրութի շրջանում ազատագրական պայքարի հետագա ծավալման վրա և բարոյահոգեբանական բարենպաստ հող նախապատրաստել Սարինշենի ազատագրման համար։
Էրիկ Բանա

**Էրիկ Բանադինովիչ** (, ), ավստրալիացի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «Տրոյա», «Սև Բազե», «Աստղային ճանապարհ», «Հալկ» և «Եվս մեկը Բոլեյն տոհմից» ֆիլմերից։

## Ֆիլմագրություն
### Դերակատարումներ

### Պրոդյուսեր

### Ռեժիսոր

### Սցենարիստ

## Ծանոթագրություններ

Կատեգորիա:1968 ծնունդներ
Կատեգորիա:20-րդ դարի դերասաններ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Ավստրալիացի կինոռեժիսորներ
Կատեգորիա:Ավստրալիացի պրոդյուսերներ
Կատեգորիա:Ավստրալիացի ռեժիսորներ
Կատեգորիա:Ավստրալիացի սցենարիստներ
Կատեգորիա:Հոլիվուդյան դերասաններ
Կատեգորիա:Ռեժիսորներ
Կատեգորիա:Սցենարիստներ այբբենական կարգով
Կատեգորիա:Օգոստոսի 9 ծնունդներ
Գասապա

**Գասապա**, գյուղ Արևմտյան Հայաստանում, Էրզրումի վիլայեթի Քղիի գավառում։

20-րդ դարասկզբին ուներ 500 տուն բնակիչ, որից 350-ը՝ հայ։ Զբաղվում էին երկրագործությամբ, անասնապահությամբ, առևտրով և արհեստներով։ Կար երկու եկեղեցի (Ս. Հակոբ, Ս. Սարգիս) և երկսեռ դպրոց։ Հայ բնակիչները տեղահանվել են առաջին համաշխարհային պատերազմի տարիներին։

## Ծանոթագրություններ

Կատեգորիա:Արևմտյան Հայաստանի գյուղեր
Գարըգլուղ

**Գարըգլուղ**, հայաբնակ գյուղ Սամսուն նահանգի Չարշամպա գավառում, 1915-ին ուներ ուներ 50 տուն բնակիչ։

Զբաղվում էին երկրագործությամբ և անասնապահությամբ։ Գյուղում կար եկեղեցի (Սուրբ Լուսավորիչ, կառուցված 1871-ին) և վարժարան։ Բնակիչները տեղահանվել են Մեծ եղեռնի ժամանակ։ Նրանց մեծ մասը զոհվել է, փրկվածները տարագրվել են օտար երկրներ։

## Ծանոթագրություններ

Կատեգորիա:Սամսունի մարզ
Պառլամենտական համակարգ

աջից|400px|մինի|'''Տարբեր կառավարման համակարգերի քարտեզ'''

**Պառլամենտական համակարգ**, ժողովրդավարական կառավարման ձև է, որում գործադիր իշխանության նախարարները հաստատվում են և հաշվետու են օրենսդրությանը կամ պառլամենտին։ Գործադիր և օրենսդիր թևերը փոխկապակցված են։ Պառլամենտական համակարգում պետության ղեկավարը հաճախ տարբեր է կառավարության ղեկավարից։ Այս համատեքստում նախագահական համակարգում պետության ղեկավարը նաև կառավարության ղեկավարն է և ամենակարևորը, գործադիրը իր լիազորությունները չի ստանձնում օրենսդիր մարմինից։

Խորհրդարանական ժողովրդավարություն ունեցող երկրները կարող են լինել սահմանադրական միապետություն, որտեղ միապետը պետության ղեկավարն է, իսկ կառավարության ղեկավարը գրեթե միշտ խորհրդարանի անդամը (ինչպիսիք են Դանիան, Նորվեգիան, Ճապոնիան, Մալայզիան, Շվեդիան և Միացյալ Թագավորությունը) կամ խորհրդարանական հանրապետությունները, որոնց մեծ մասն ունեն նախագահ որպես պետության ղեկավար, սակայն կառավարության ղեկավարը ընտրվում է խորհրդարանի կողմից (Իռլանդիա, Գերմանիա, Հնդկաստան, Իտալիա, Հայաստան և Սինգապուր)։ Քիչ խորհրդարանական հանրապետություններում, ինչպիսիք են Բոտսվանան, Կիրիբատին և Հարավաֆրիկյան Հանրապետությունը, կառավարության ղեկավարը նաև երկրի ղեկավարն է, սակայն ընտրվում է հաշվետու է խորհրդարանին։ Երկպալատանի խորհրարաններում կառավարության ղեկավարը հաճախ, բայց ոչ միշտ, ստորին պալատի անդամ է։

Պառլամենտարիզմը Եվրոպայում հիմնական կառավարման ձևն է։ Եվրոպայի 32 անկախ երկրներից 32-ը ունեն խորհրդարանական համակարգ։ Այն նաև մեծամասնություն է Կարիբյան ավազանի և Օկեանիայի երկրների համար։ Աշխարհի մյուս հատվածներում խորհրդարանական համակարգը այսքան տարածված չէ, ավելի հաճախ Բրիտանական կայսրության գաղութներում, մասնավորապես Վեստիմնստերյան համակարգով երկրներում։

## Պատմություն
Հնագույն ժամանակներից, երբ հասարակությունը խմբերի էր բաժանված, կային խորհուրդներ կամ գլխավոր անձինք, որոնք կոլեգալ որոշումներ էին ընդունում։ Աստիճանաբար այսպիսի խորհուրդները ձևավորեցին ներկայից խորհրդարանական համակարգը։

Առաջին Խորհրդարանը Եվրոպայում ձևավորվել է միջնադարում, 1188 թվականին Լեոնի թագավոր Ալֆոնսո IX-ը ձևավորեց Լեոնի Կորտեսը։ Խորհրդարանական հարնարպետության վաղ օրինակ ձևավորվեց Ներկայիս Նիդերլանդներում և Բելգիայում Հոլանդական հեղափոխության (1581) ընթացքում, երբ ինքնիշխանությունը, օրենսդիր և գործադիր իշխանությունը  Ֆիլիպ II Հաբսբուրգից անցավ Նիդերլանդների Գլխավոր նահանգներին։ Ժամանակակից խորհրդարանական կառավարության նախագիծը դրվել է Մեծ Բրիտանիայի թագավորությունում 1707-ից 1800 թվականներին և նույն ժամանակաշրջանի Խորհրդարանական համակարգը Շվեդիայում 1721-ից 1772 թվականներին։

## Տես նաև
* Օրենսդիր իշխանություն

## Ծանոթագրություններ

Կատեգորիա:Ժողովրդավարության տեսակներ
Կատեգորիա:Լիբերալիզմ
Կատեգորիա:Խորհրդարանական ընթացակարգեր
Կատեգորիա:Պետական կարգեր
Կատեգորիա:Քաղաքական տերմինաբանություն
Հայկական հուշարձան (Ասսեն)

մինի|Հուշարձանը Ասսենի «Դը Բոսքամփ» գերեզմանատանը
**Հայկական հուշարձան Ասսենում**, Հայոց ցեղասպանության հիշատակին նվիրված հուշարձան Նիդերլանդների Ասսեն քաղաքի «Դը Բոսքամփ» գերեզմանատանը։ Բացվել է 2001 թ.:

## Նկարագրություն
Խաչքարն ունի 2 մետր բարձրություն և պատրաստված է տուֆից։ Կենտրոնում գտնվում է ծաղկազարդ խաչը, իսկ վերևում՝ Քրիստոսի և երկու հրեշտակների խորաքանդակներ։ Դիմացի սեղանին գրված է «Ի հիշատակ 1910-1920 թթ. մեր նախնիների» ()։

## Թուրքական բողոքներ
1999 թ. Ասսենի բնակիչ Նիկոլայի Ռոմաշուկը համայնքապետարանից թույլտվություն է ստանում հուշարձան բացելու համար։ Այս որոշման դեմ բողոքում են թուրքական համայնքը և թուրք հյուպատոսը։ Նիդերլանդներում գտնվող տարբեր թուրքական կազմակերպություններ կազմակերպում են բողոքի ցույցեր, իսկ Ասսենի համայնքապետարանը ստանում էր մասսայական նամակ-բողոքներ, մինչև ի վերջո վերջինս փոխեց իր էլ-փոստի հասցեն։

2001 թ. մարտին Ասսենում գտնվող «Իսլամական մշակույթի միությունը» դատական գործ է սկսում Ասսենի համայնքապետարանի դեմ։ Դատարանը հայտարարեց, որ «Իսլամական մշակույթի միությունը» չի կարող հանդես գալ շահագրգիռ կողմ և նրանց հայցը համարեց ոչ ընդունելի։ Թուրքական կազմակերպությունը այնուհետև դիմեց Նիդերլանդների Պետական Խորհրդին, սակայն վերջինս նույնպես 2002 թ. օգոստոսին պահանջը համարեց ոչ ընդունելի։

## Բացումը
Չնայած դատական գործերին, հուշարձանի բացումը տեղի ունեցավ 2001 թ. ապրիլի 24-ին։ Ներկա էին Ֆրանսիայի հայկական առաքելական եկեղեցու թեմի առաջնորդը և 400 հայեր։

Հուշարձանի մոտ ամեն տարի ապրիլի 24-ին տեղի են ունենում հիշատակի միջոցառումներ, որոնց մասնակցում են նաև հոլանդացի քաղաքական և հասարակական գործիչներ։

## Ծանոթագրություններ

Կատեգորիա:Հայոց ցեղասպանության հուշարձաններ
Կատեգորիա:Նիդերլանդների հուշարձաններ
Կատեգորիա:Սփյուռքի հայկական հուշարձաններ
Կատեգորիա:Նիդերլանդահայ ճարտարապետություն
Supernova

**Supernova'', գերմանական [[ինդաստրիալ-մետալ]] [[Oomph!]] խմբի առաջին սինգլն է [[Ego]] ալբոմից։ Թողարկվել է 2001 թ. մայիսի 14-ին։ 
**Երգացանկ'''՝

# Supernova
# Viel zu tief
# Supernova (Space Jazz Dub)
# Multimedia Track

Կատեգորիա:2001 սինգլներ
Կատեգորիա:Oomph! երգեր
Աթլասջեթ

240px|մինի|Աթլասջեթ Բոինգ 757
**Atlasjet Havacılık A.Ş.**, թուրքական ավիաընկերություն, որի կենտրոնական գրասենյակը տեղակայված է Ստամբուլում։ Այն մշտական և չարթերային թռիչքներ է իրականացնում դեպի Եվրոպա, Իրան, Իրաք, Ղազախստան և այլն։ Հիմնադրվել է 2001 թ-ի մարտի 14-ին։
Ղեկավարը Օրհան Քոսկուն է։

## Արտաքին հղումներ
* Աթլասջեթի պաշտոնական կայք էջը 

Կատեգորիա:Թուրքական ավիաընկերություններ
Կատեգորիա:Օդային տրանսպորտի միջազգային ասոցիացիայի անդամներ
Դևրիմ

300px|աջից
**Դեվրիմը** (), մարդատար ավտոմեքենայի 4 օրինակ է, որը արտադրվել է 1961 թ-ին Թուրքիայի նախագահ Ջեմալ Գուրսելի կողմից։ Արտադրվել է ի պատիվ Թուրքիայի հանրապետության օրվան։ Արտադրվել է չորս ամսում։ Սկզբում արտադրողներց ցանկանում էին այս տեսակի մասսայական արտադրություն, բայց հետո արտադրությունը դադարեցվել է։ Չորսից ներկայումս պահպահվել է միայն մեկը, որը գտնվում է Էսկիշեհիր քաղաքի թանգարանում։

## Ծանոթագրություններ

Կատեգորիա:Ավտոմեքենաներ
Կատեգորիա:Թուրքիայի տնտեսություն
Ոստիկանական պատմություն

**«Ոստիկանական պատմություն» **() ռեժիսոր Ջեքի Չանի ֆիլմերից, որի գլխավոր դերերը մարմնավորում են Ջեքի Չանը, Բրիջիտ Լինը, Մեգի Չունը, Կվոկ-Հուն Լամը, Բիլ Տունը, Յուեն Չորը, Չարլի Չոն, Չի-Վին Լաուն, Հակ-Օն Ֆանգը, Հին Յինգ Կեմը։

Հաջող գործողության արդյունքում ոստիկանության ձեռքն է ընկնում նարկոմաֆիայի պարագլուխ Չին։ Ոստիկաններից մեկին՝ Քևինին, հանձնարարում են պաշտպանել հանցագործի քարտուղարուհուն, որը հանդիսանում է միակ վկան։ Բայց դատի օրը Չին կորչում է։ Միայն աղջկան գտնելուց և Չիին ձերբակալելուց հետո Քևինը կկարողանա իր վրայից հանել հանցակից լինելու կասկածները։

## Ծանոթագրություններ

## Արտաքին հղումներ
* 
* 

Կատեգորիա:1985 ֆիլմեր
Կատեգորիա:Թրիլեր ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Չինական մարտաֆիլմեր
Կատեգորիա:Ջեքի Չանի ֆիլմեր
Կատեգորիա:Քրեական ֆիլմեր
Կատեգորիա:Ֆիլմեր թմրանյութերի մասին
Ոստիկանական պատմություն 2

**«Ոստիկանական պատմություն 2» **(), ռեժիսոր Ջեքի Չանի ֆիլմերից, որի գլխավոր դերերը մարմնավորում են Ջեքի Չանը, Մեգի Չունը, Կվոկ-Hուն Լամը, Բիլ Տունը, Բենի Լայը, Ջոն Չունգը, Չարլի Չոն, Յուեն Չորը, Բեն Լամը, Չի Ֆայ Չանը։

Բանտից ազատվում է նարկոմաֆիայի պարագլուխ Կուն և նրա առաջին մտադրությունն է վրեժխնդիր լինել ոստիական Քևին Չենգից, որի պատճառով ինքը բանտարկվել է։ Դրա համար նա մի կիլլերի է վարձում։ Այդ նույն ժամանակ ահաբեկիչների մի խումբ մի շարք պայթյուններ են իրականացնում մարդաշատ վայրերում և ընկերություններից մեկից վերցնում են 10 միլիոն դոլար գումար։ Այս իրավիճակից դուրս գալ և իր ընկերուհուն փրկել կկարողանա միայն Քևին Չենգը։

## Ծանոթագրություններ

## Արտաքին հղումներ
* 
* 

Կատեգորիա:1988 ֆիլմեր
Կատեգորիա:Թրիլեր ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մարտաֆիլմեր
Կատեգորիա:Ջեքի Չանի ֆիլմեր
Կատեգորիա:Քրեական ֆիլմեր
Ոստիկանական պատմություն 3։ Առաջնակարգ ոստիկանը

**«Ոստիկանական պատմություն 3։ Առաջնակարգ ոստիկանը» **(), ռեժիսոր Սթենլի Թոնգի ֆիլմերից, որի գլխավոր դերերը մարմնավորում են Ջեքի Չանը, Միշել Յեոն, Մեգի Չունը, Քենետ Ցանը, Յուեն Վան, Բիլ Տունը, Ժոզեֆին Կուն, Քելվին Վոնգը, Ֆիլիպ Չանը, Քեն Լոն։

Հոնկոնգի և Չինաստանի ոստիկանությունը Ինտեպոլի հետ միասին անցկացնում են մասշտաբային գործողություն, որպեսզի բռնեն թմրավաճառների ավազակախմբերին։ Գործողության մտադրությունն էր բանտից բաց թողնել թմրանյութերի պարագլուխներից մեկին և նրա միջոցով կարողանալ դուրս գալ բուրգի գլուխ։ Իսկ ով նման համարձակ նախագիծ կարող է իրականացնել, եթե ոչ մեզ արդեն ծանոթ առաջնակարգ ոստիկան Քևին Չենգը։ Ներկայամս նա պահակազորային է, բայց ինտերպոլը նրան հրավիրում է նախագիծն իրագործելու համար։ Իսկ նրան որպես օգնական նշանակում են Ինտերպոլի կապիտանի՝ հմայիչ Ենգին։

## Ծանոթագրություններ

## Արտաքին հղումներ
* 
* 

Կատեգորիա:1992 ֆիլմեր
Կատեգորիա:Բադի մուվի
Կատեգորիա:Թրիլեր ֆիլմեր
Կատեգորիա:Կինոկատակերգություններ
Կատեգորիա:Հոնկոնգյան ֆիլմեր
Կատեգորիա:Մանդարին լեզվով ֆիլմեր
Կատեգորիա:Մարտաֆիլմեր
Կատեգորիա:Սթենլի Թոնգի ֆիլմեր
Կատեգորիա:Ստենլի Տոնգի ֆիլմեր
Կատեգորիա:Քրեական ֆիլմեր
Կատեգորիա:Ֆիլմեր թմրանյութերի մասին
Աալե

**Աալե** (նաև՝ *Այալե*), բերդաքաղաք Վանի թագավորությունում, նրա հարավային մասում, Արմարիլիի երկրամասում։

## Պատմություն
Հիշատակվում է Ասորեստանի թագավոր Սարգոն Բ-ի մ.թ.ա. 714 թվականի սեպագիր արձանագրություններում։ Հակոբ Մանանդյանը ենթադրաբար նույնացնում է այժմյան Խամուր բնակավայրից 12 կիլոմետր արևելք գտնվող Ալադևե (Աղադևե) գյուղի հետ։ Սակայն անունների նմանությունը պատահական է՝ Աալեն գտնվում է Հայկական Տավրոս լեռնաշղթայի հարավում, Խամուրը՝ Ալաշկերտում։

## Ծանոթագրություններ

Կատեգորիա:Վանի թագավորության քաղաքներ
Գևորգ Զորաբ

**Գևորգ Զորաբ** (, ), ծագումով հայ, նիդերլանդացի պարահոգեբան։

Վիլհելմ Տենաֆի հետ համարվում է Նիդերլանդներում պարահոգեբանության մասին գրող կարևոր հեղինակ։ Զորաբը չէր ընդունում Տենաֆի հետազոտությունների մեթոդաբանությունը դրանք համարելով ոչ բավարար քննադատական։ Այդ պատճառով լքել է Պսիխոհետազոտության ուսումնական կենտրոնը և հիմնել Նիդերլանդների պարահոգեբանության միությունը (։

Մոտ հազար հետազոտությունների, հոդվածների և գրքերի հեղինակ է (գտնվում են Նիդերլանդների Թագավորական գրադարանում)։

## Կենսագրություն
Ծնվել է Ինդոնեզիայում՝ հայ գործարարի ընտանիքում։ 11-ամյա տարիքում ընտանիքը տեղափոխվել է Նիդերլանդներ՝ Նեյմեյխեն։ Այստեղ ավարտել է նախ տարրական, ապա միջնակարգ դպրոցը, որից հետո այլևս ֆորմալ կրթություն չի ստացել։ 1918 թ. հոր օգնությամբ գնել է ագարակ և 4 տարի զբաղվել գյուղատնտեսությամբ։

Ամուսնացել է 1925 թ.։ 1928-1934 թթ. կնոջ հետ ճամփորդել է Եվրոպայով մեկ (մեքենայով և նավով)։ Այդ ընթացքում գրել է ուղղագրություններ *Դը Կամպյուն* ամսագրի  համար։

30-ականներին Զորաբը ուսումնասիրում էր սպիրիտիզմ և այդ թեմայով հոդվածներ էր հրապարակում «Ապագա կյանք» (*Het Toekomstig Leven*) ամսագրում։ Գերմանական օկուպացիայի շրջանում գրել է «Հարության պատմությունը պարահոգեբանության լույսի ներքո» (լույս է տեսել 1947 թ,)։ 1946-1957 թթ. Զորաբը «Պարահոգեբանության պարբերականի» խմբագիրներից էր։

Կարևոր աշխատություններից վերջինը՝ «Պարահոգեբանություն բոլորի համար» (*Parapsychologie voor iedereen*) լույս է տեսել 1976 թ.։ Թողել է երկու ինքնակենսագրական ակնարկ։

## Ծանոթագրություններ

## Աղբյուր
*  Հ. վան դեր Հուվեն, Զորաբ, Գևորգ Ավետում Մարտերուս (սկզբնաղբյուր՝ Հոլանդական կենսագրական բառարան)։

Կատեգորիա:Նիդերլանդացի հոգեբաններ
Կատեգորիա:Ոչ գեղարվեստական գրողներ
Կատեգորիա:Սփյուռքահայ հոգեբաններ
Խաշուտ

**Խաշուտ** կամ **Աբաթխև** (), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխա քաղաքից 14 կմ հարավ-արևմուտք։ Գտնվում է ծովի մակարդակից 1340 մետր բարձրության վրա։

## Բնակչությունը
1968 թվականին գյուղն ունեցել է 537 հայ բնակիչ։ 2002 թվականի տվյալներով, գյուղում ապրում էր 330 մարդ, կրկին հիմնականում հայեր, իսկ 2014 թվականին գյուղն ուներ 185 բնակիչ, ովքեր զբաղվում են հացահատիկի, կարտոֆիլի, բանջարեղենի մշակությամբ, պտղաբուծությամբ, անասնապահությամբ։

## Պատմություն
Խաշուտը հիմնադրել են Էրզրումից գաղթած հայերը՝ 1830 թվականին։ Պահպանվել է Խաշուտի եկեղեցին (19-րդ դար)։

## Գրականություն
* Մկրտիչ Մարգարյանց, Իմ բնօրրան Խաշուտ, Ե., 2005։

## Ծանոթագրություններ

## Արտաքին հղումներ

Կատեգորիա:Ախալցխայի շրջան
Աննասոֆիա Ռոբ

**Աննասոֆիա Ռոբ** (անգլ.՝ *AnnaSophia Robb*, ), ամերիկացի կինոյի և հեռուստատեսության դերասանուհի։

Առավել հայտնի ֆիլմերից են «Չառլին և շոկոլադի ֆաբրիկան» (2005), «Կամուրջ դեպի Տերաբիթիա» (2007), «Ճանապարհորդություն դեպի կախարդների լեռը» (2009) և «Հոգով սերֆերը» (2011), որտեղ մարմնավորել է հավայացի սերֆերուհի Բեթանի Հեմիլթոնին, ով 13 տարեկանում շնաձկան հարձակումից ամբողջությամբ կորցնում է ձախ թևը, սակայն կարողանում է դառնալ պրոֆեսիոնալ սերֆեր և մասնակցել բազմաթիվ մրցումների։

## Կենսագրություն
Ծնվել է Դենվեր քաղաքում (Կոլորադո նահանգ)։ Հայրը՝ Դեյվիդ անունով, մասնագիտությամբ ճարտարագետ է, իսկ մայրը՝ Ջանեթը՝ ինտերիերային դիզայներ։ Անունը ստացել է մայրական կողմից՝ մեծ տատի (*Աննա Սոֆի*) և հայրական կողմից՝ տատի (*Աննա Մարի*) անունների միախառնման արդյունքում։

Ունի անգլիական, շոտլանդական, դանիական, շվեդական և իռլանդական ծագում։

Չորս ու կես տարի Ռոբը զբաղվել է պարով և մարմնամարզությամբ, որից հետո սկսել է լրջորեն կենտրոնանալ դերասանական կարիերայի վրա։

2012 թվականի մայիսին Ռոբն ընդունվում է Ստենֆորդի համալսարան։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* Անասոֆիա Ռոբ - IMDb էջ
* Անասոֆիա Ռոբ - YahooMovies.com էջ

Կատեգորիա:1993 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Նյու Յորքի համալսարանի շրջանավարտներ
Links 2 3 4

**Links 2 3 4** (), գերմանական Rammstein ինդաստրիալ-մետալ-խմբի երգն է։ Խմբի թվով տասներորդ սինգլն է, և երկրորդը «Mutter» ալբոմից։ Թողարկվել է 2001 թ. մայիսի 14-ին Մոթոռ Մյուզիք լեյբլի կողմից։ Խումբը թողարկել է այս երգը, որպեսզի հերքեն «Ֆաշիստական» հայացքները սատարելու և «նացիստական էստետիկայի» տարածման մեջ անդադար մեղադրանքները, և հանգամանորեն ցուցադրեն իրենց քաղաքական դիրքը։

Երգի տեքստում օգտագործվում է գերմաներեն «երկու» բառի այլընտրանքային տարբերակը՝ «zwo» (ցվո) -ն «zwei» (զվայ)-ի փոխարեն, որն հիմնականում օգտագործվում է Գերմանիայի զինված ուժերում։ Երգի խոսքերը հուշում են խմբի մասնակիցների ձախակողմյա հայացքներ ունենալու մասին։ Կրկներգը ակնարկում է Բերթոլթ Բրեխթի «Einheitsfrontlied» երգին, որը գրվել էր Գերմանիայի Կոմունիստական կուսակցության համար 1930 թվականին։

Առաջին անգամ երգը նվագել են 2000 թվականի ապրիլին «Links» աշխատանքային անվանմամբ։ Կատարվում է յուրաքանչյուր համերգի ընթացքում։

## Տեսահոլովակ
Պատրաստվել է անիմացիոն տեսահոլովակ, որն ցուցադրում է մրջյունների սովորական ապրելաձևը։ Նրանք ունեն սեփական տներ, ֆուտբոլ են խաղում, ակումբ հաճախում, ուր պրոեկցիոն լապտերին երևում է Ռամշթայնի համերգային տեսանյութը։ Հետո նրանց հավասարակշիռ կյանքը խախտվում է բզեզների ներխուժումից։ Արդյունքում մրջյունները բանակ են ստեղծում և շարային երթով հակահարված են հասցնում և ջախջախում բզեզներին։ Տեսահոլովակի վերջի 5 վայրկյաններին ցուցադրվում է մրջյունների կողմից սպանված մարդկային ձեռք։

## Երգացանկ
;CD Maxi-Single
# Links 2 3 4 – (3։36)
# Hallelujah – (3։45)
# Links 2 3 4 (Geradeaus Mix by Clawfinger) – 4։28
# Links 2 3 4 (Westbams TechnoLectro Mix) – 5։56
# Links 2 3 4 (Westbams Hard Rock Café Bonus Mix) – 3։43

;DVD
# Links 2 3 4 – (3։36)
# Hallelujah – (3։45)
# Links 2 3 4 (Geradeaus Mix by Clawfinger) – 4։28
# Links 2 3 4 (Westbams TechnoLectro Mix) – 5։56
# Links 2 3 4 (Westbams Hard Rock Café Bonus Mix) – 3։43
# Links 2 3 4 Video
# Links 2 3 4 Making of
# Photogallery

## Արտաքին հղումներ
* [Տեսահոլովակը [YouTube] կայքում]
* Երգի տեքստը և ռուսերեն թարգմանությունը de.lyrsense.com կայքւմ

Կատեգորիա:2001 սինգլներ
Կատեգորիա:Թիլ Լինդեմանի երգեր
Կատեգորիա:Ռամշտայնի երգեր
Յորքի արքայադուստր Բեատրիս

**Բեատրիս Էլիզաբեթ Մարինան** (, ), Յորքի արքայազն Էնդրյուի դուստրը և Եղիսաբեթ II-ի թոռնուհին է։ Բրիտանական թագավորական ընտանիքի անդամ է։ Ծնվել է Լոնդոնում։ Նախնական կրթությունը ստացել է «Upton House School»-ում։

## Ծանոթագրություններ

Կատեգորիա:Վինձորներ
Կատեգորիա:Բրիտանական թագավորական ընտանիք
Կատեգորիա:Օգոստոսի 8 ծնունդներ
Կատեգորիա:1988 ծնունդներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի գործարարներ
Կատեգորիա:Բրիտանացի բարեգործներ
Կատեգորիա:Լոնդոնի համալսարանի շրջանավարտներ
Կատեգորիա:Անձինք նամականիշերի վրա
Հրեական օրացույց

**Հրեական տոմար** (, *հալուախ հաիվրի*), հրեաների ավանդական տոմար, Իսրայելի պետության պաշտոնական տոմարը (Գրիգորյան տոմարի հետ միասին)։ Այս տոմարով են տոնվում հրեական տոները, սինագոգներում ընթերցվում են թորայի համապատասխան մասերը, տոնում են ծնունդներ և հիշվում են մահացածները, օգտագործում են պաշտոնական և կոմերցիոն փաստաթղթեր կազմելիս։ Հրեական տարեթվերի մաթեմատիկայի ժամանակակից օգտագործումը Լուսնի փուլերին հետևելու փոխարեն առաջ է դրվել Հիլել Բ-ի որոշմամբ 359 թվականին։

Հրեական տոմարը լուսնա-արևային է, ինչի շնորհիվ ամեն օրացուցային տարին միշտ գալիս է ոչ թե միայն տարվա մեկ սեզոնին, այլ նաև Լուսնի նույն փուլին։ Ամիսները սկսվում են միայն նորալուսնի ժամանակ, ինչպես նաև Հրեական նոտ տարին։ Փեսախը՝ հրեական զատիկը, միշտ լինում է լիալուսնին աշնան սկզբին։

## Արտաքին հղումներ
* Հրեական տոմարը և թվականների փոխարկիչ.
* Հրեական տոմարի կառուցվածքը

Կատեգորիա:Օրացույցներ
Կատեգորիա:Իսրայել
Կատեգորիա:Հրեական օրացույց
Rosenrot (սինգլ)

**Rosenrot** (), գերմանական Rammstein խմբի տասնիններորդ սինգլն է, և երկրորդը «Rosenrot» ալբոմից։ Թողարկվել է 2005 թ. դեկտեմբերի 16-ին Մոթոռ Մյուզիք լեյբլի կողմից։

## Երգացանկ
# Rosenrot (Single Version) - 3։54 
# Rosenrot (The Tweaker Remix by Chris Vrenna) - 4։35
# Rosenrot (Northern Lite Remix by Northern Lite) - 4։46
# Rosenrot (3AM at Cosy Remix by Jagz Kooner) - 4։49

## Ծանուցումներ

Կատեգորիա:2005 սինգլներ
Կատեգորիա:Ռամշտայնի երգեր
Կատեգորիա:Թիլ Լինդեմանի երգեր